text: গত ২৪ ঘণ্টায় দেশে করোনায় মৃত্যু ১, শনাক্ত ৩৫২ জন | দৈনিক সকালবেলা
  Home » দৈনিক সকালবেলা » করোনাভাইরাস » গত ২৪ ঘণ্টায় দেশে করোনায় মৃত্যু ১, শনাক্ত ৩৫২ জন
  গত ২৪ ঘণ্টায় দেশে করোনাভাইরাসে আক্রান্ত হয়ে একজনের মৃত্যু হয়েছে। এ নিয়ে দেশে এ পর্যন্ত ২৮ হাজার ৫২ জনের মৃত্যু হয়েছে। একই সময়ে নতুন করে শনাক্ত হয় ৩৫২ জন। এ নিয়ে দেশে শনাক্তের সংখ্যা বেড়ে দাঁড়াল ১৫ লাখ ৮১ হাজার ৯৮৬ জনে।
  আজ বুধবার (২২ ডিসেম্বর) স্বাস্থ্য অধিদপ্তরের পরিচালক ও কভিড ইউনিটের প্রধান ডা. মো. ইউনুস স্বাক্ষরিত বিশেষ বুলেটিনে এ তথ্য জানানো হয়।
  বিজ্ঞপ্তিতে বলা হয়েছে, এক দিনে করোনা থেকে সুস্থ হয়েছেন ২৮১ জন। এ পর্যন্ত মোট সুস্থ হয়েছেন ১৫ লাখ ৪৬ হাজার ৩৫২ জন। গত ২৪ ঘণ্টায় ১৮ হাজার ৯৩৮ জনের নমুনা সংগ্রহ করা হয়। পরীক্ষা করা হয় ১৮ হাজার ৭৭৯টি নমুনা। পরীক্ষার বিপরীতে শনাক্তের হার ১ দশমিক ৮৭ শতাংশ।
  এতে আরো বলা হয়, এ পর্যন্ত মোট ১ কোটি ১৩ লাখ ২৫ হাজার ৭১৭টি নমুনা পরীক্ষায় শনাক্তের হার ১৩ দশমিক ৯৭ শতাংশ। প্রতি ১০০ জনে সুস্থতার হার ৯৭ দশমিক ৭৫ শতাংশ; মৃত্যুহার ১ দশমিক ৭৭ শতাংশ।